ສະຫະພັນກຳມະບານ ສານປະຊາຊົນສູງສຸດ ໄດ້ຈັດ ພິທີປາຖະກະຖາວັນສ້າງຕັ້ງ ສະຫະພັນກຳບານລາວ ຄົບ ຮອບ62ປີ(1/2/1956 - 1/2/2018)ຂຶ້ນໃນວັນທີ14ກຸມພານີ້ ທີ່ ຫ້ອງປະຊຸມຊັ້ນ4 ຂອງສານປະຊາຊົນສູງສຸດ. ປະຖະກະຖາໂດຍ ທ່ານ ນາງ ຈົງຈິດ ວົງສາ ຄະນະພັກ ຫົວໜ້າກົມ ໂຄສະນາອົບຮົມສະຫະພັນ ສູນກາງກຳມະບານລາວ ຊຶ່ງໃຫ້ກຽດເຂົ້າຮ່ວມຂອງທ່ານ ຄຳພັນ ສິດທິດຳພາ ກຳມະການສູນກາງພັກປະທານ ສານປະຊາຊົນສູງສຸດ, ມີຄະນະພັກ, ຄະນະນຳ ແລະ ສະມາຊິກກຳ ມະບານສານປະຊາຊົນສູງສຸດ ເຂົ້າຮ່ວມຮັບຟັງຢ່າງພ້ອມພຽງ.
ທ່ານ ນາງ ຈົງຈິດ ວົງສາ ຄະນະພັກ ຫົວໜ້າກົມ ໂຄສະນາອົບຮົມສະຫະພັນ ສູນກາງກຳມະບານລາວ ໄດ້ ຂຶ້ນປາຖະກະຖາ ໂດຍໄດ້ຍົກ ໃຫ້ເຫັນການກຳເນີດ ແລະ ເຕີບໃຫຍ່ຂະຫຍາຍຕົວຂອງ ອົງການຈັດຕັ້ງກຳມະບານ ລາວ ກ່ອນປົດປ່ອຍ ແລະ ຫລັງປົດປ່ອຍ, ເສີມຂະຫຍາຍທາດແທ້, ລັກສະນະດີເລີດຂອງຊົນຊັ້ນ ກຳມະບານລາວ ແລະ ມູນເຊື້ອ ອັນດີງາມ 62 ປີ ຂອງອົງການ ກຳມະບານລາວ ໃນການຈັດ ຕັ້ງວັນສຳຄັນດັ່ງກ່າວ ແມ່ນ ແນໃສ່ເພື່ອໃຫ້ສະມາຊິກພັກ, ພະນັກງານ ແລະ ສະມາຊິກ ກຳມະບານ ພາຍໃນສານປະ ຊາຊົນ ໄດ້ຮັບຮູ້ ແລະ ເຂົ້າໃຈ ຕໍ່ວັນສຳຄັນດັ່ງກ່າວ.
ໃນໂອກາດດັ່ງກ່າວ ໄດ້ ສະຫຼຸຸບການຈັດຕັ້ງປະຕິບັດ ວຽກງານ ປະຈຳປີ2017 ຂອງ ສະຫະພັນກຳມະບານສານ ປະຊາຊົນສູງສຸດ ແລະ ວາງ ທິດວາງແຜນການວຽກງານໃນ ຕໍ່ໜ້າ ແລະ ເປີດຂໍ້ແຂ່ງຂັນ 5 ເປັນເຈົ້າຂອງສະຫະພັນກຳ ມະບານລາວ, ໃນນັ້ນ ແຕ່ລະ ໜ່ວຍກຳມະບານສານປະຊາ ຊົນສູງສຸດ ໄດ້ຂຶ້ນຈັບມືແຂ່ງຂັນ 5 ເປັນເຈົ້າ ເພື່ອພ້ອມກັນຈັດ ຕັ້ງປະຕິບັດຂໍ້ແຂ່ງຂັນດັ່ງກ່າວ.